wickkiey/tamil-wikipedia-chunked huggingface dataset:
# விக்கிப்பீடியா:மாணவர்களுக்கான விக்கிப்பீடியா கட்டுரைகள்/முதற் கட்டம் - நற்கீரன்

## தொழில்நுட்பம்

1. பொறியியல்
1. நீர்மூழ்கிக் கப்பல்
1. கணினியில் தமிழ்
1. நீர் மின் ஆற்றல்
1. கோழி வளர்ப்பு
1. கட்டிடக்கலை
1. சொட்டு நீர்ப்பாசனம்
1. நகர்பேசி
1. தானியங்கி - மேம்படுத்தப்பட வேண்டிய கட்டுரை
1. உபுண்டு லினக்சு  
== :
1. [[ஆண்டாள்
1. ஆறுமுக நாவலர்
1. மு. கா. சித்திலெப்பை
1. முத்துலட்சுமி ரெட்டி
1. ஈ. வெ. ராமசாமி
1. பரமேசுவரா
1. கொலம்பசு
1. மோகன்தாசு கரம்சந்த் காந்தி
1. சார்லி சாப்ளின்
1. சிபில் கார்த்திகேசு
# விக்கிப்பீடியா:மாணவர்களுக்கான விக்கிப்பீடியா கட்டுரைகள்/முதற் கட்டம் - நற்கீரன்

## சமயங்கள்/நம்பிக்கைகள்

1. இசுலாம்
1. இந்து சமயம்
1. கிறித்தவம்
1. பெளத்தம்
1. சமணம் - விரிபு பெற வேண்டும்
1. பத்துக் கட்டளைகள்
1. சிவபுராணம்
1. கோயில்
1. இறைமறுப்பு
1. பறக்கும் இடியாப்ப அரக்கன்
# உடைக்கும் சில்லு

**உடைக்கும் சில்லு** (Breaking Wheel) என்பது, மரண தண்டனை விதிக்கப்பட்டவர்களைச் சித்திரவதை செய்து கொல்வதற்கான சில்லு வடிவம் கொண்ட ஒரு கருவி ஆகும். தண்டனை பெற்றவர்களை இச்சில்லில் கட்டி பரத்தாலான கோல்களால் அடித்துக் கொல்வர். புனித கதரீன் இதிலேயே உயிர்த்தியாகம் செய்தமையால் இதைக் **கதரீன் சில்லு** எனவும் அழைப்பதுண்டு. ஐரோப்பாவில் மத்திய காலத்திலும், நவீன காலத் தொடக்கத்திலும் இது பயன்பாட்டில் இருந்தது. 19 ஆம் நூற்றாண்டு வரை இந்த வழக்கம் நீடித்தது.
# உடைக்கும் சில்லு

## அமைப்பும் பயன்பாடும்

இது பல ஆரைக் கால்களைக் கொண்ட பெரிய வண்டிச் சில்லை ஒத்தது. சில சமயங்களில் தண்டனை விதிக்கப்பட்டவரைச் சில்லில் கட்டி மரக்கோல்களால் அல்லது நீளமான இரும்புக் கம்பிகளால் அடிப்பர். இதற்கு மாற்றாகச் சில வேளைகளில் தண்டனை பெற்றவரை இரண்டு மரவளைகளை "X" வடிவில் பொருத்திய "புனித ஆன்ட்ரூவின் சிலுவை"யில் கட்டி அடித்தபின் சிதைந்த உடலைச் சில்லில் கட்டிக் காட்சிக்கு வைப்பர். சில மரண தண்டனைகளின் போது தண்டனைக்கு உள்ளாகுபவர்களின் கால் கைகளை மரக்குற்றிகளில் உயர்த்தி வைத்தபின்னர் அவை முறியும்படி அவற்றின் மீது சில்லால் அடிப்பதும் உண்டு.  
பிரான்சில், தண்டனை பெற்றவரை வண்டிச் சில்லில், கால் கைகள் சில்லின் ஆரைக்கால்களின் மீது பொருந்துமாறு வைத்து வண்டிச் சில்லை மெதுவாகச் சுழல விடுவர். பின்னர், பெரிய சம்மட்டிகள் அல்லது இரும்புக் கோல்களைப் பயன்படுத்தி எலும்புகள் முறியுமாறு செய்வர். இது ஒவ்வொரு காலுக்கும் கைக்கும் பல தடவைகள் திருப்பித் திருப்பிச் செய்யப்படும். சில வேளைகளில் தண்டனை பெற்றவரின் மார்பிலும், வயிற்றிலும் இறக்கும்வரை அடிக்குமாறு பணிப்பதும் உண்டு. இது "கருணை அடி" எனப்படும். இந்த அடி இல்லாவிட்டால் தண்டனைக்கு உள்ளானவர் இரத்தப் போக்காலும், தாகத்தாலும் இறக்கும்வரை பல மணி நேரங்கள் அல்லது பல நாட்கள் கூட உயிருடன் இருந்து வருந்தவேண்டி இருக்கும். சில தருணங்களில் சிறப்புக் கருணையின் பேரால் இரண்டு மூன்று அடிகளுக்குப் பின்னர் கழுத்தை இறுக்கிக் கொல்லுமாறு பணிப்பதும் உண்டு. கை கால்கள் உடைந்து குற்றுயிராகக் கிடக்கும் உடல்களின் கால் கைகளைச் சில்லின் ஆரைக் கால்களிடையே பின்னி, உடலைப் பறவைகள் தின்பதற்கு ஏதுவாக, அச் சில்லை உயரமான கம்பத்தில் ஏற்றிவிடுவர்.  
புனித ரோமப் பேரரசில், கொடுமையான கொலைக் குற்றம் செய்தவர்களுக்கே "உடைக்கும் சில்லில்" தண்டனை வழங்கப்பட்டது. குற்றம் மிகக் கடுமையாக இல்லாவிட்டால் "மேலிருந்து கீழ்" முறையில் அடிக்குமாறு பணிக்கப்பட்டது. இதன்படி கழுத்தில் அடிக்கத்தொடங்குவர். இதனால் முதல் அடியிலேயே இறப்பு நிகழும். கடுமையான குற்றங்களுக்குக் "கீழிருந்து மேல்" முறையில் அடிக்குமாறு பணிக்கப்படும். இதன்படி அடி காலில் இருந்து தொடங்கும். எவ்வாறு, எத்தனை அடிகள் அடிக்கவேண்டும் என்பதைத் தீர்ப்பிலேயே குறிப்பிட்டிருப்பர்.
# விக்கிப்பீடியா:உங்களுக்குத் தெரியுமா/சூலை 27, 2011

- **உடைக்கும் சக்கரம்** (படம்) என்பது மரண தண்டனை விதிக்கப்பட்டவர்களைச் சித்திரவதை செய்து கொல்வதற்கான ஒரு கருவி.
- உடலுறவுச் செய்கை ஒன்றில் ஆண் ஒரு முறை மட்டுமே **புணர்ச்சிப் பரவசநிலை** எய்த முடியும். பெண்ணோ பல பரவசநிலைகளைப் பெற முடியும்.
- சூரிய மண்டலத்துக்கு வெளியில் கண்ணால் காணக்கூடிய அண்டப் பகுதி முழுவதும் **பிளாஸ்மா** நிலையில் உள்ளது.
- பிள்ளை பகா எண்கள் என்னும் பகா எண் வகையைக் கண்டுபிடித்தவர் **சு. சி. பிள்ளை**.
- **பிட்காயின்** திறந்த மூல மென்பொருட்கள் துணையுடன் சரியிணைப் பிணைய முறையில் இயங்கும் ஒரு தனியார் நாணய முறை.
# வார்ப்புரு:Catholic Encyclopedia

}}}
| first = }
| authorlink = }
| last2 = }
| first2 = }
| authorlink2 = }
| last3 = }
| first3 = }
| authorlink3 = }
| coauthors = }
| editor-first=Charles
| editor-last=Herbermann
| encyclopedia=Catholic Encyclopedia
| title =
| url = }
| accessdate =}
| year = }
| publisher = இராபர்ட் ஆப்பில்டன்
| location = நியூயோர்க்
| volume = }
| page = }
| pages = }
| ref = }
| mode = }
}}<includeonly><noinclude>  
</noinclude>
# தொல்காப்பியம் எச்சவியல் செய்திகள்

தமிழின் இலக்கணம் கூறும் தொல்காப்பியம் எழுத்து, சொல், பொருள் என மூன்று பகுப்பாக உள்ளது. ஒவ்வொரு பகுப்பிலும் 9 உட்பிரிவுகள் உள்ளன. **எச்சவியல்** சொல்லதிகாரத்தில் ஒன்பதாவது உட்பிரிவு.  
முதலாவது கிளவியாக்கம் என்னும் இயல் வாக்கிய அமைப்பை விளக்குகிறது. அடுத்து வரும் வேற்றுமையியல், வேற்றுமை மயங்கியல், விளிமரபு ஆகிய மூன்றும் பெயர் எழுவாயாக நின்று பயனிலை கொள்ளும்போது வேறுபடும் வேற்றுமைப் பாங்கினை உணர்த்துகின்றன. அடுத்து சொல் நான்காக வகைப்படுத்தப்பட்டு, பெயரியல், வினையியல், இடையியல், உரியியல் பகுப்புகளில் விளக்கப்படுகின்றன.  
ஒன்பதாவதாக உள்ள இந்த இயலில் மொழியானது செய்யுள், வழக்கு என்று பாகுபடுத்தப்பட்டு விளக்கப்படுகிறது. மேலும் முந்தைய 8 இயல்களில் அடங்கி வராத செய்திகளும் கூறப்படுகின்றன.  
விளக்கங்கள் இவ்வியலின் நூற்பா வரிசையெண்ணுடன் அமைக்கப்பட்டுள்ளன.  
மேற்கோள்கள் பெரும்பான்மை தொல்காப்பிய உரையாசிரியர் இளம்பூரணரைத் தழுவித் தரப்பட்டுள்ளன. சேனாவரையர் காட்டும் இடம்பெற்றுள்ளது.  
குறிப்பு
:தொல்காப்பியரே எண்ணிட்டுப் பகுத்துக் காட்டியனவற்றிற்கு வரிசை எண்ணிட்டும், ஏனைய விரிவுகளுக்கு உடுக்குறி இட்டும் விளக்கப்பட்டுள்ளன.
# தொல்காப்பியம் எச்சவியல் செய்திகள்

## செய்யுள் ஈட்டச்சொல்

1. இயற்சொல்,
1. திரிசொல்,
1. திசைச்சொல்,
1. வடசொல்
ஆகியவற்றைச் செய்யுள் ஈட்டிக்கொள்ளும்  
1) இயற்சொல் என்பது செந்தமிழ் நிலத்து வழக்கினை ஒட்டிப் பொருள் பொருள் பயக்கும்  
2) திரிசொல் என்பது 2 வகை
1. ஒருபொருள் குறித்த வேறுசொல்
1. வேறுபொருள் குறித்த ஒருசொல்  
3) திசைச்சொல் செந்தமிழ் சேர்ந்த 12 நிலத்தினும் பொருள்குறிப்பினை உடையவை  
4) வடசொல் என்பது வட-எழுத்தை நீக்கித் தமிழில் எழுதப்படுவது  
5) வடசொல் சிதைந்தும் வரும்  
6) வலித்தல், மெலித்தல், விரித்தல், தொகுத்தல், நீட்டல், குறுக்கல் – ஆகியவை நான்குவகைச் சொல்லிலும் செய்யுளில் நாட்டப்படும்
# தொல்காப்பியம் எச்சவியல் செய்திகள்

## செய்யுளில் தொடர் அமைதி

7) மொழிபுணர் இயல்பு 4 வகை.
:நிரல்நிறை, சுண்ணம், அடிமறி, மொழிமாற்று என்பன அவை  
8) பெயரிலும், வினையிலும் சொற்களைத் தனித்தனியை நிறுத்திப் பொருள்கொள்ள வைப்பது நிரல்நிறை  
9) ஈரடி எட்டுச் சீர்களில் சொற்களைத் துணித்து வேண்டிய இடத்தில் ஒட்டிக்கொள்ளுமாறு செய்யுள் இயற்றுதல்  
10) சீர்நிலை திரியாமல் அடிகள் இடம்-மாறும்படி அமைத்தல் அடிமறி  
11) அடிமறியில் ஈற்றடியை எங்கு நிறுத்தினும் பொருள் மாறுபடாது  
12) சொற்களை இடம் மாற்றி இணைத்துப் பொருள் கொள்வது மொழிமாற்று
# தொல்காப்பியம் எச்சவியல் செய்திகள்

## சொல், இலக்கணப் பார்வை

பிரிக்கப்படக் கூடாத பெயர்கள் -14-
- தமன், தமள், தமர்
- நமன், நமள், நமர்
- நுமன், நுமள், துமர்
- எமன், எமள், எமர்
ஒருசொல் அடுக்கு (அடுக்குத்தொடர்) 3 வகை -15-
1. ஏஎஎஎ வம்பன் மொழிந்தனன் – இசைநிறை (செய்யுளில் மட்டும் வரும்)
1. ஒக்கும் ஒக்கும், மற்றோ மற்றோ, - அசைநிலை
1. பாம்பு பாம்பு, தீத்தீ – பொருளொடு புணர்தல்
# தொல்காப்பியம் எச்சவியல் செய்திகள்

## சொல், இலக்கணப் பார்வை

### தொகைச்சொல்

தொகைமொழி 6 வகை -16-
1. வேற்றுமைத்தொகை
1. உவமைத்தொகை
1. வினைத்தொகை
1. பண்புத்தொகை
1. உம்மைத்தொகை
1. அன்மொழித்தொகை
வேற்றுமைத்தொகை -17-
1. நிலம் கடந்தான் (நிலத்தைக் கடந்தான்)
1. தாய் மூவர் (தாயுடன் மூவர்)
1. கருப்புவேலி (கரும்புக்கு வேலி)
1. வரைவீழ் அருவி (வரையிலிருந்து வீழ் அருவி)
1. யானைக்கோடு (யானையது கோடு)
1. குன்றக் கூகை (குன்றின்கண் கூகை)
வினைத்தொகை -18-
1. புலிப் பாய்த்துள் (புலி போலப் பாய்தல்) – வினை-உவமை
1. மழை வண்கை (மழை போல வண்கை) – பயன்-உவமை
1. துடி நடு (துடி போல இடுப்பு) – மெய்-உவமை (வடிவ-உவமை)
1. முத்த முறுவல் (முத்துப் போன்ற சிரிப்பு) – உருவு-உவமை (நிறம்)
வினைத்தொகை -19-
:கொல்யானை
பண்புத்தொகை -20-
1. கருங்குதிரை - வண்ணம்
1. வட்டப்பலகை – வடிவம்
1. குறுங்கோலு – அளவு
1. தீங்கரும்பு – சுவை
1. தண்ணீர் – அன்ன பிற (குணம்)
1. வேழக்கரும்பு – என்ன கிளவியும் (வேழமாகிய கரும்பு) (ஒரு பொருளைக் குறிக்கும் இருசொல்)
உம்மைத்தொகை -21-
1. உவாப் பதினான்கு – இரு பெயர்க்கண் தொக்கது (உவாவும் பதினான்கும்)
1. புலி வில் கெண்டை – பலபெயர்க்கண் தொக்கது (புலியும் வில்லும் கெண்டையும்)
1. தூணிப்பதக்கு – அளவு பற்றித் தொக்கது (தூணியும் பதக்கும்)
1. பதினைந்து - எண்ணியல் பற்றித் தொக்கது (பத்தும் ஐந்தும்)
1. தொடியரை – நிறைப்பெயர்ப் பற்றித் தொக்கது (தொடியும் அரையும்)
1. பன்னிருவர் – எண்ணியற்பெயர் பற்றித் தொக்கது (பதின்மரும் இருவரும்)
அன்மொழித்தொகை -22-
1. வெள்ளாடை வந்தான் – பண்புத்தொகைப் புறத்துப் பிறந்த அன்மொழித்தொகை (வெள்ளை ஆடை உடுத்தவன்)
1. தகரஞாழல் வந்தாள் – உம்மைத்தொகைப் புறத்துப் பிறந்த அன்மொழித்தொகை (தகரமும் ஞாழலும் கூந்தலில் பூசிய பெண்)
1. பொற்றாலி வந்தாள் – வேற்றுமைத்தொகைப் புறத்துப் பிறந்த அன்மொழித்தொகை) (பொன்னாலான தாலி அணிந்தவள்)
1. அறற்கூந்தல் வந்தாள் – உவமைத்தொகைப் புறத்துப் பிறந்த அன்மொழிதொகை (ஆற்று அறல் போன்ற கூந்தலை உடையவள்)
1. திரிதாடி வந்தான் – வினைத்தொகைப் புறத்துப் பிறந்த அன்மொழித்தொகை (திரிந்த, திரியும் தாடி உடையவன்)
தொகைச்சொல்லில் பொருள் நிற்குமிடம் -23-
1. வேங்கைப் பூ என்னும்போது இந்தப் பூ வேங்கை என முன்மொழிமேல் பொருள் நின்றது
1. அடைகடல் என்னும்போது பின்மொழிமேல் பொருள் நின்றது (கடல் அடைந்த நிலம்)
1. குரைகடல் என்னும்போது குரைத்தல் மேலும், கடல் மேலும் பொருள் நிற்றலால் இத்தொடரில் ஒருமொழிலும் பொருள் நின்றது.
1. அன்மொழித்தொகையில் இருசொல்மீதும் பொருள் நிற்பதில்லை.
தொகைச்சொல் ஒருசொல் நடை கொள்ளும் -24-  
உயர்திணையில் வரும் உம்மைத்தொகை பலசொல் நடைத்து. -25-
:கபில பரணர் (கபிலரும் பரணரும்)
# தொல்காப்பியம் எச்சவியல் செய்திகள்

## சொல், இலக்கணப் பார்வை

### சொல் வேறு, குறிப்பு வேறு

குறிப்புரை -26-
1. நான் செல்லும்பொது மலை வந்தது – முள் குத்திற்று – இவை வாரா மரபினை வந்ததாகக் கூறல்.
1. நிலம் வல்லென்றது – நிலத்தின் இயல்பு கெட்டியாதல். இதனை அது செய்த்தாகக் கூறல் ‘என்னா மரபின எனக் கூறுதல்’
# தொல்காப்பியம் எச்சவியல் செய்திகள்

## சொல், இலக்கணப் பார்வை

### அடுக்குத்தொடர்

இசைப்பொருளை நான்குமுறை அடுக்கலாம் -27-
:பாடுகோ பாடுகோ பாடுகோ பாடுகோ
விரைசொல்லை மூன்றுமுறை அடுக்கலாம் -28-
:தீத் தீத் தீ
இரண்டுமுறை அடுக்குவன -29, 30-
- கண்டீரோ கண்டீரோ
- கொண்டீரோ கொண்டீரோ
- சென்றதே சென்றதே
- போயிற்றே போயிற்றே – தொடக்கத்தன.
- கேட்டை கேட்டை
- நின்றை நின்றை
- காத்தை காத்தை
- கண்டை கண்டை
இறப்பு, நிகழ்வு, எதிர்வு எனக் காலம் மூன்று  
தன்மை முன்னிலை படர்க்கை என இடம் மூன்று  
வினைமுற்று, வினைக்குறிப்பு என முற்று இரண்டு -31-  
வினைமுற்று இந்த இரண்டு வகையில் அமையும் -32-  
அடுக்கும் இந்த இருவகையில் அமையும் -33-
1. உண்டான் தின்றான் ஓடினான் பாடினான் வந்தான்.
1. சொல்வலன் சோர்விலன் அஞ்சான்
# தொல்காப்பியம் எச்சவியல் செய்திகள்

## சொல், இலக்கணப் பார்வை

### எச்சம்

எச்சம் 10 வகை -34-
1. பிரிநிலை எச்சம்
1. வினையெச்சம்
1. பெயரெச்சம்
1. ஒழியிசை எச்சம்
1. எதிர்மறை எச்சம்
1. உம்-எச்சம்
1. என-எச்சம்
1. சொல்லெச்சம்
1. குறிப்பெச்சம்
1. இசையெச்சம்
பிரிநிலை எச்சம் 2 வகை -35-
1. அவனே வந்தான் – பிரிநிலை எகாரம்
1. அவனோ வந்தான் – பிரிநிலை ஓகாரம்
வினையெச்சம் 2 வகை -36-
1. உழுது வந்தான் – தெரிநிலை வினைமுற்று கொண்டு முடிந்தது
1. உழுது வருதல், உழுது வந்தவன் – குறிப்பு வினைமுற்று கொண்டு முடிந்தது
பெயரெச்சம் பெயர் கொண்டு முடியும் -37-
:உண்ணும் சாத்தன், உழுத எருது
ஒழியிசை எச்சம் -38-
- கூரியதோர் வாள்மன் – வாள் ஒழிக்கும் என்னும் இசைப்பு எஞ்சி நின்றது
- வருகதில் கொண்கன் – வரட்டும் பார்த்துக்கொள்கிறேன்
- கொளலோ கொண்டான் – வாங்கியது மட்டுமா செய்தான்
எதிர்மறை எச்சம் -39-
:யானோ கொண்டேன் – நான் கொள்ளவில்லை என்பது பொருள்.
உம்மை எச்சம் -40-
:சாத்தனும் வந்தான் என்றால் கொற்றன் முனபே வந்தான் என்னும் பொருள் தொக்கி நின்றது.
செஞ்சொல் உம்மை எச்சம் -41-
:உழுது உண்பான் – உழுது சோறு உண்பான் (சோறு என்னும் செஞ்சொல் தொக்கு நின்றது
என என்னும் எச்சம் வினை கொண்டு முடியும் -42-
:கொள்ளெனக் கொண்டான்
ஏனைய எச்சங்களுக்கு முடிபு வரையறை இல்லை -43-  
குறிப்பு எச்சம் -44-
:விண்ணென விசைத்தது வில் – ‘விண்’ என்பது குறிப்புச்சொல்
சொல்லெச்சம் -45-
:பசித்தேன் என்றவழி, பழஞ்சோறு தா என்பது சொல்லெச்சம்.
# தொல்காப்பியம் எச்சவியல் செய்திகள்

## சொல், இலக்கணப் பார்வை

### மறைக்கும் சொல்

அவையல் கிளவி (பலர்முன் சொல்லக்கூடாத சொல்) -46-
:கால்மேல் நீர் பெய்தும் (= மலம் கழுவு)
மறைக்கும்போது மரூஉச்சொல்லைப் பயன்படுத்துக -47-
:ஆட்டுப் பிழுக்கை, ஆப்பீ – இவை மரூஉச்சொற்கள்
# தொல்காப்பியம் எச்சவியல் செய்திகள்

## சொல், இலக்கணப் பார்வை

### மூவிடச்சொல், வரையறை

ஈ, தா, கொடு – இந்த மூன்னறு இரத்தலைக் குறிக்கும் சொற்கள் -48-  
தாழ்ந்தவன் உயர்ந்தவனிடம் ‘ஈ’ என்பான் -49-  
ஒத்தவனிடம் ‘தா’ என்பான் -50-  
உயர்ந்தவன் நாழ்ந்தவனிடம் ‘கொடு’ என்பான் -51-  
கொடு என்னும் சொல்லை அவனுக்குக் கொடு என்று படர்க்கைப் பொருளில்தான் பயன்படுத்த வேண்டும். என்றாலும் தனைப் பிறன் பொல் பாவித்துக் கூறும்போது எனக்குக் கொடு என்றும் வரும் -52-
# தொல்காப்பியம் எச்சவியல் செய்திகள்

## இலக்கணத்தில் கட்டுப்படாத மொழி வரவு

இலக்கணத்தில் கட்டுப்படாத வரவுகள் ஏற்கப்படும் -53-
- பெயர் சூட்டல் – ஓர் எருதை நம்பி என்றும், ஒரு கிளியை நங்கை என்றும் அழைத்தல்
- திசைச்சொல் – ஒருவனைப் புலியான் என்றும், பூசையான் என்னும் வழங்குதல்
- தொன்னெறியான் வரும் பழமொழி – யாற்றுள் செத்த எருமை ஈர்த்தல் ஊர்க் குயவர்க்குக் கடன்
- மெய்ந்நெறி மயக்கம் – சுடுகாட்டை நன்காடு எனல், செத்தாரைத் துஞ்சினார் எனல்
- மந்திரம் – திரிதிரி சவாகா, கன்று கொண்டு கறவையும் வந்திக்க சுவாகா (இளம்பூரணர் காட்டு)
செய்யாய் என்னும் முன்னிலைக் கிளவி ஏவலாகவும் வரும் -54-
:உண்ணாய்
முன்னிலை ஈறு -55-
:ஈ ஈறு – புக்கீ, உண்டீ, உரைத்தீ, சென்றீ
2. மே ஈறு – அட்டிலோளைத் தொட்டனை நின்மே
கடிசொல் இல்லை காலத்துப் படினே -56-
:சம்பு, சட்டி போன்ற ச-முன்மொழி வரவு
குறைசொற்களை அறிந்து நிறைசொற்களாக ஏற்றுக்கொள்ள வேண்டும் -57-
- மரை இதழ் புரையும் அஞ் செஞ் சீறடி – தாமரை என்பது மரை என நின்றது – தலைக்குறை
- வெரிநின் ஓதி வெருக் கண்டன்ன – ஓந்தி என்பது ஓதி என நின்றது – இடைக்குறை
- நீல் உண் துகிலிகை கடுப்ப – நீலம் என்பது நீல் என நின்றது – கடைக்குறை
வேற்றுமை உருபு அல்லாத இடைச்செற்களைப் பெயரை வேறுபடுத்தும் வேற்றுமைச்சொல் என்றே கொள்ளுதல் வேண்டும் -58-  
உரிச்சொற்களிலும் பொருளை வேறுபடுத்தும் வேற்றுமைச்சொல் உண்டு -59-  
வினையெச்சத்தில் திரிபு நிகழும் -60-
- ஞாயிறு பட்டு வந்தான் – ஞாயிறு பட(மறைய) வந்தான் என்பது ‘பட’ என்னும் ‘செய்து’ என்னும் எச்சம்
- ‘ஏரின் உழாஅர் உழவர் புயல் என்னும் வாரி வளம் குன்றிக்கால்’ என்னும் திருக்குறளில் குன்றியக்கால் என்பது குன்றிக்கால் என வந்தது
- கோழி கூவப் பொழுது விடிந்தது – இதில் கூவி என வரவேண்டிய செய்து என்னும் எச்சம் கூவ என, செய என்னும் எச்சமாக வந்தது.
- மோயினள் உயிர்த்தகாலை – இதில் மோயினள் என்பது முற்றெச்சம்
உரையிடத்து உடனிலைப் பொருளை உணர்ந்துகொள்ள வேண்டும் -61-
:இந்த நாழிக்கு இந்த நாழி பெரிது
சில சொற்களை முன்னத்தால் உணர்ந்தகொள்ள வேண்டும் (முன்னம் = உய்த்துணர்வு) -62-
:குழை கொண்டு கோழி எறியும் வாழ்க்கையர் – என்னும்போது செல்வ வளம் மிக்கவர் என்பதை உணர்ந்துகொள்ள வேண்டும்.
ஒரு பொருள்மேல் இரண்டு தொடர் வந்தால் வெவ்வேறாகப் பிரித்துப் பார்க்கக் கூடாது -63-
:வையைக்கு இறைவன், கூடலர் கோ வந்தான்.
ஒருமை சுட்டிய பெயர் பன்மையை உணர்த்தும் -64-
:ஏவல் இளையர் தாய் வயிறு கரிப்ப – இதில் இளையர் என்னும் பன்மை தாய் என்னும் ஒருமையைப் பன்மையாக்கிக் காட்டிற்று.
ஆற்றுப்படை நூலில் ஒருமை பன்மை மயக்கம் நிகழ்வதை ஏற்றுக்கொள்ள வேண்டும் -65-
:கலம்பெறு கண்ணுளர் ஒக்கல் தலைவ (ஒருமை) … ஒருவிர் ஒருவிர் ஓம்பினிர் கழிமின் (பன்மை)
சொற்களைச் செய்யுளில் வருபவை என்றும், வழக்கில் வருபவை என்றும் பாகுபடுத்தி பிழையின்றி உணர்ந்துகொள்ள வேண்டும் -66-
# தொல்காப்பியம் எச்சவியல் செய்திகள்

## கருவிநூல்

1. தொல்காப்பியம் சொல்லதிகாரம் இளம்பூரணர் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் சொல்லதிகாரம் சேனாவரையர் உரை, ஆறுமுகநாவலர் பதிப்பு, 1934
1. தொல்காப்பியச் சொல்லதிகாரக் குறிப்பு, டாக்டர் P.S. சுப்பிரமணிய சாஸ்திரி எழுதியது, பிரமோத ஆண்டு, 1932
1. தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக் கழக வெளியீடு, 1962
1. தொல்காப்பியம் சொல்லதிகாரம் கல்லாடனார் விருத்தி உரையும் பழைய உரையும், சைவசித்தாந்த நூற்பதிப்புக் கழக வெளியீடு, 1964
1. தொல்காப்பியம் சொல்லதிகாரம் தெய்வச்சிலையார் உரை, சைவசித்தாந்த நூற்பதிப்புக் கழக வெளியீடு, 1963
1. தொல்காப்பியம் மூலம்
1. தொல்காப்பியம் மூலம்
# ஏமி டைமண்ட்

**ஏமி டைமண்ட்** (Amy Diamond, பிறப்பு: ஏப்ரல் 15, 1992) ஒரு சுவீடிய பாப் பாடகி, நடிகை மற்றும் தொலைக்காட்சி தொகுப்பாளர். டைமண்ட் ஆறு வயதில் வடிவச் சறுக்கல் போட்டிகளில் பங்கேற்க ஆரம்பித்து பல தங்க பதக்கங்களை வென்று உள்ளார். பன்னிரெண்டு வயதில் தனது முதல் இசைத் தொகுப்பை வெளியிட்டார். இதுவரை ஆறு இசைத் தொகுப்புகளை வெளியிட்டுள்ளார்.
# பன்னாட்டு கூட்டுறவு நாள்

**பன்னாட்டு கூட்டுறவு நாள்** (*International Co-operative Day*) ஒவ்வொரு ஆண்டும் சூலை மாதத்தின் முதலாவது சனிக்கிழமை 1923 முதல் பன்னாட்டு கூட்டுறவு ஒன்றியத்தினால் கடைப்பிடிக்கப்பட்டு வருகிறது. கூட்டுறவுத்துறை நாட்டின் சமூக, பொருளாதார வளர்ச்சியில் முக்கிய இடம் வகிக்கின்றது. இருந்தபோதிலும் முதலாளித்துவ சமூக வளர்ச்சியுடன் கூட்டுறவு பலதுறைகளிலும் தனது முக்கியத்துவத்தை படிப்படியாக இழந்தே வந்துள்ளது. 20ஆம் நூற்றாண்டின் ஆரம்பகாலகட்டங்களில் கூட்டுறவுத்துறையில் ஏற்பட்ட எழுச்சியுடன் ஒப்புநோக்கும்போது தற்போதைய நிலையில் மேற்குறிப்பிட்ட கருத்து பொருந்தும். நவீன காலத்தில் ‘உலகமயமாக்கல்” சிந்தனையுன் மேலும் இதன் வளர்ச்சிப்போக்கு வீழ்ச்சி கண்டுள்ளது. எவ்வாறாயினும், கூட்டுறவு என்பது இன்றியமையாத ஒன்று என்று கூறுவதில் தவறாகாது. எவ்வாறாயினும் இன்றைய உலகம் சமூக, பொருளாதார மாற்றங்களுடன் கூட்டுறவின் தேவை உணர்ந்தே உள்ளது. நாடுகளிடையே கூட்டுறவு, மக்களிடையே கூட்டுறவு, கூட்டுணர்வு போன்ற எண்ணக்கருக்கள் சர்வதேச மட்டத்தில் கூட்டுறவு தினத்தை நினைவுகூர வாய்ப்பளித்துள்ளன.
# பன்னாட்டு கூட்டுறவு நாள்

## வரலாறு

கூட்டுறவு அமைப்பு பல நூற்றாண்டுகளுக்கு முன்னர் உருவாகி வளர்ந்து வந்துள்ளது. பிரான்சின் சோசலிஸவாதி சார்ள்ஸ் பூரியர், இங்கிலாந்தைச் சேர்ந்த றொபர்ட் ஓவன் (1771-1858), டாக்டர் வில்லியம்கிங் போன்ற இலட்சியவாதிகளின் சிந்தனையில் உதித்த இத்தத்துவம், 1844 இல் றொக்டேல் நகர தொழிலாளர்களால் செயல்வடிவம் பெற்றது.
# பன்னாட்டு கூட்டுறவு நாள்

## வரைவிலக்கணம்

கூட்டுறவு என்பது சனநாயக அடிப்படையில் கட்டுப்படுத்தப்படும் சுயேச்சையான தொழில்முயற்சி ஒழுங்கமைப்பொன்றாகும்.
# பன்னாட்டு கூட்டுறவு நாள்

## குறிக்கோள்

தன்னிச்சையாக ஒன்றுகூடும் தனியாட்களின் பொதுவான பொருளாதார, சமூக, கலாசார தேவைகளை எய்துவதாகும். இத்தனியாட்கள் கூட்டாக சொத்துவத்தை அனுபவிக்கின்றனர். ‘மனிதன் ஒரு சமூகப்பிராணி. சமூகத்தோடு எந்தவித உறவுமின்றி அவன் பிரபஞ்சத்துடன் ஐக்கியத்தை உணர முடியாது. ‘நான்’ எனும் அகம்பாவத்தை அகற்றிவிட இயலாது. அவனுடைய சமுதாயச் சார்பு அவனுடைய நம்பிக்கையை சோதனை செய்து கொள்வதற்கும் உண்மை உரைக்கல்லால் தன்னையே அளந்து கொள்வதற்கும் உதவுகிறது’
# பன்னாட்டு கூட்டுறவு நாள்

## பொது இயல்புகள்

- சேர்ந்து செயலாற்றுதல் *(Associated Action)*
- சகலருக்கும் பொவுதான தன்மை *(Universality)*
- தனிநபர் சுதந்திர விருப்பு *(Free Will of the individual)*
- சமத்துவம் *(Equality)*
- சனநாயகம் *(Democracy)*
- சேவை நோக்கு *(Service)*
- தனிநபர் சுதந்திரம் *(Individual Freedom)*
- நடுநிலையும் சமூக நீதியும் *(Equity and Social Justice)*
- கூட்டுணர்வு *(Spirit of Solidarity)*
- புதிய சமூக ஒழுங்கு *(New Social Order)*
- மனிதரின் அந்தஸ்தினை மதித்தல் *(Recognition of dignity of men)*
- உயர் ஒழுக்க நிலை *(High moral standard)*
# பன்னாட்டு கூட்டுறவு நாள்

## ஏழு வர்ணங்கள்

சர்வதேச கூட்டுறவு அமைப்புகள் எல்லாம் வானவில்லின் ஏழு வர்ணங்களை உள்ளடக்கிய கொடியின் கீழ் ஒன்றிணைக்கப்பட்டுள்ளன.
# பன்னாட்டு கூட்டுறவு நாள்

## ஐந்து அம்ச கூட்டுறவுக் கொள்கை

1966 இல் அனைத்துலக கூட்டுறவு மகாநாட்டில் பின்வரும் ஐந்து அம்சங்களும் கூட்டுறவுக் கொள்கைகளாகப் பிரகடனப்படுத்தப்பட்டன. அவை,
- தன் விருப்புடனான தடையற்ற அங்கத்தவர்
- ஜனநாயக முறைக் கட்டுப்பாடும், நிர்வாகமும்
- முதலுக்கு ஏற்ப வட்டி வீதம்
- இலாபம் அங்கத்தவரிடையே சமமாகப் பங்கிடப்படல்
- கூட்டுறவுச் சங்கங்களுக்கிடையே பரஸ்பர ஒத்துழைப்பு
# பன்னாட்டு கூட்டுறவு நாள்

## கருப்பொருள்

சர்வதேச கூட்டுறவுதினம் மிலேனியத்திலிருந்து பின்வரும் கருப்பொருட்களுக்கமைய கொண்டாடப்படுகிறது.  
- 2000: “Co-operatives and Employment Promotion”
- 2001: “The Co-operative Advantage in the Third Millennium”
- 2002: “Society and Co-operatives: Concern for Community”
- 2003: “Co-operatives Make Development Happen!: The contribution of co-operatives to the United Nations Millennium Development Goals”
- 2004: “Co-operatives for Fair Globalisation: Creating Opportunities for All”
- 2005: “Microfinance is OUR business! Cooperating out of poverty”
- 2006 “Peace-building through Co-operatives.”
- 2007 “Co-operative Values and Principles for Corporate Social responsibility.”
- 2008: “Confronting Climate Change through Co-operative Enterprise”
- 2009: “Driving global recovery through co-operatives”
- 2010: 'Cooperative enterprise empowers women'
# டாட்டா ஸ்டீல் ஐரோப்பா

**டாட்டா ஸ்டீல் ஐரோப்பா** (**Tata Steel Europe**, முன்னர் **கோரஸ் குழு**, *Chorus Group*) இலண்டனைத் தலைமையிடமாக கொண்ட ஒரு இரும்பு தயாரிக்கும் நிறுவனம். இது ஐரோப்பாவில் இரண்டாவது பெரிய இரும்பு-தயாரிப்பு நிறுவனம் ஆகும். மேலும் இதன் துணை நிறுவனம் இந்தியாவின் டாட்டா ஸ்டீல் உலகின் பத்து மிகப்பெரிய இரும்பு உற்பத்தி நிறுவனங்களில் ஒன்று.  
கோரஸ் குழு 1999, அக்டோபர் 6 ஆம் நாள், பிரித்தானிய ஸ்டீல் மற்றும் கொனிங்கிள்ஜ்கி ஊகோவன்சு (Koninklijke Hoogovens) ஆகிய நிறுவனங்களின் இணைப்பின் மூலம் உருவாக்கப்பட்டது. 2007-இல் டாடா நிறுவனம் கோரஸ் நிறுவனத்தை வாங்கியது. 2010, செப்டம்பர் 27 இல் கோரஸ் நிறுவனம் டாட்டா ஸ்டீல் ஐரோப்பா எனப் பெயரை மாற்றியது. மேலும் டாட்டா நிறுவன அடையாளத்தை ஏற்றுக்கொள்வதாக அறிவித்தது.
# வல்லரசு

, மிகைல் கொர்பச்சேவும்]] **வல்லரசு** என்பது, அனைத்துலக முறைமையில் மேலோங்கிய நிலையில் உள்ளதும், தனது சொந்த நலன்கள் மீதும் உலக நிகழ்வுகள் மீதும் செல்வாக்குச் செலுத்த வல்லதும், அந்த நலன்களைப் பாதுகாப்பதற்காகத் தனது ஆற்றலை உலக அளவில் பயன்படுத்த வல்லதுமான ஒரு நாடு ஆகும். ஐக்கிய அமெரிக்காவின் கடற்படை முதுநிலைப்பட்டப் பள்ளியின் தேசிய பாதுகாப்புத் துறையில் பேராசிரியரான அலிசு லைமன் மில்லர் என்பவர், வல்லரசு என்பது, "தனது ஆதிக்க வலிமையையும், செல்வாக்கையும் உலகின் எப்பகுதியிலும்; சில வேளைகளில் ஒரே நேரத்தில் உலகின் ஒன்றுக்கு மேற்பட்ட பகுதிகளிலும்; பயன்படுத்த வல்லதும்; அதனால் ஒரு உலக ஆதிக்க சக்தியாக உள்ளதுமான ஒரு நாடு" என வரையறுத்துள்ளார்."  
1944 ஆம் ஆண்டளவில், பிரித்தானியப் பேரரசு, சோவியத் ஒன்றியம், ஐக்கிய அமெரிக்கா என்பன வல்லரசுகளாகக் கருதப்பட்டு வந்தன. இரண்டாம் உலகப் போரைத் தொடர்ந்து பிரித்தானியப் பேரரசின் ஆட்சிப் பகுதிகள் பல விடுதலை பெற்றுத் தனி நாடுகள் ஆகிய பின்னர் சோவியத் ஒன்றியமும், ஐக்கிய அமெரிக்காவும் மட்டுமே வல்லரசுகள் என அழைக்கப்பட்டதுடன், தமது ஆதிக்கத்தை நிலைநாட்டுவதற்காக இரண்டு நாடுகளும் ஒன்றுடன் ஒன்று போட்டியிட்டன. இது பனிப்போர் எனப்பட்டது. பனிப்போருக்குப் பிந்திய காலத்தில் சோவியத் ஒன்றியம் பல நாடுகளாகப் பிரிந்து விட்டபடியால், ஐக்கிய அமெரிக்கா மட்டுமே இப்போது வல்லரசு என்னும் வரைவிலக்கணத்துக்குப் பொருந்தும் ஒரே நாடாக உள்ளது எனினும், பிரேசில், சீனா, ஐரோப்பிய ஒன்றியம், இந்தியா, உருசியா ஆகிய நாடுகளும் 21 ஆம் நூற்றாண்டில் வல்லரசுகள் ஆவதற்கான வாய்ப்புகளைக் கொண்டுள்ளன எனக் கருதப்படுகிறது.  
பனிப்போருக்குப் பின்னர் வல்லரசு என்று ஒன்று இருப்பதையே சிலர் ஐயுறுகின்றனர். இன்றைய சிக்கலான உலகச் சந்தையமைப்பில், நாடுகள் ஒன்றின் மீது ஒன்று தங்கி இருக்கவேண்டிய நிலை உள்ளதால் வல்லரசு என்னும் கருத்துரு காலம் கடந்தது என்றும் தற்போதைய உலகம் பல்முனைப்பண்பு கொண்டது எனவும் அவர்கள் கூறுகின்றனர்.
# வல்லரசு

## சொல்லும் பொருளும்

(நீலம்), சோவியத் ஒன்றியம் (சிவப்பு), பிரித்தானியப் பேரரசு (நீலப்பச்சை) என்பன வல்லரசுகள்.]]
"வல்லரசு" என்னும் தமிழ்ச் சொல், "சூப்பர் பவர்" (Superpower) என்னும் ஆங்கிலச் சொல்லுக்கு ஈடாகப் பயன்படுகிறது. மேற்குறித்த ஆங்கிலச் சொல் குறிக்கும் கருத்துருவை முழுமையாகத் தமிழில் குறிக்கும் ஒரு சொல்லாகவே இது பயன்பட்டு வருகிறது. எனவே "வல்லரசு" என்னும் சொல் குறிக்கும் கருத்துருவின் வளர்ச்சியை அதற்கு இணையான ஆங்கிலச் சொல் குறிக்கும் கருத்துருவின் வளர்ச்சியூடாகக் காண்பது பொருத்தமானது.  
1944 ஆம் ஆண்டிலேயே ஆற்றல் வாய்ந்த நாடுகளிலும் கூடிய ஆற்றல் வாய்ந்த நாடுகளைக் குறிக்கும் ஒரு சொல்லாக "வல்லரசு" என்பதற்கு இணையான "சூப்பர் பவர்" என்னும் ஆங்கிலச்சொல் பயன்பட்டது. எனினும், இரண்டாம் உலகப் போருக்குப் பின்னரே பிரித்தானியப் பேரரசு, ஐக்கிய அமெரிக்கா, சோவியத் ஒன்றியம் ஆகியவற்றைக் குறிப்பாக விளக்கும் ஒரு சொல்லாக வழங்கத் தொடங்கியது. ஐக்கிய அமெரிக்காவும், சோவியத் ஒன்றியமும் உலக அரசியலில் செல்வாக்குச் செலுத்தவல்ல நிலையில் இருந்ததனாலேயே இந்நாடுகளும் வல்லரசு என்னும் வரையறைக்குள் வந்தன. அக் காலத்துக்கு முந்திய பேரரசுகளையும் உள்ளடக்கும் வகையில் பண்டைய எகிப்து, பண்டைய கிரீசு, பண்டைய சீனா, பண்டைய இந்தியா, பாரசீகப் பேரரசு, ஓட்டோமான் பேரரசு, மங்கோலியப் பேரரசு, போத்துக்கீசப் பேரரசு, எசுப்பானியப் பேரரசு, பிரான்சு, ஒல்லாந்துக் குடியரசு என்பவற்றையும் வல்லரசு என்னும் சொல்லால் குறிக்கச் சிலர் முற்பட்டனர். வரலாற்றில் இவையும் சில தனித்துவமான பெருமைகளைக் கொண்டிருந்ததே வரலாற்றாளர்கள் இவற்றுக்கும் வல்லரசு நிலை கொடுக்க முற்பட்டதற்கான காரணங்கள் எனலாம்.
# வல்லரசு

## சொல்லும் பொருளும்

### தோற்றம்

இன்றைய பொருளில் இச் சொல்லை (ஆங்கிலம்) முதலில் பயன்படுத்தியவர் ஒல்லாந்த-அமெரிக்க புவிசார் அரசியல் தந்திரியான நிக்கோலாசு இசுப்பைக்மான் (Nicholas Spykman) என்பவர் ஆவார். போருக்குப் பிறகு புதிய உலக ஒழுங்கு எவ்வாறு அமையக் கூடும் என்பது குறித்து 1943 ஆம் ஆண்டில் அவர் நிகழ்த்திய விரிவுரைகளிலேயே இச் சொல்லை அவர் பயன்படுத்தினார். இவ்விரிவுரைகள் பின்னர் அவர் எழுதிய *அமைதியின் புவியியல்* *(The Geography of the Peace)* என்னும் நூலுக்கு அடிப்படையாக அமைந்தது. உலக அமைதிக்கும், செழிப்புக்கும் அவசியம் என அவர் கருதிய ஐக்கிய அமெரிக்காவினதும், ஐக்கிய இராச்சியத்தினதும் ஒப்பார் இல்லாத உலகளாவிய கடல்சார் வல்லாண்மை பற்றியே இந்நூல் முதன்மையாகக் குறிப்பிடுகிறது.  
ஓராண்டுக்குப் பின்னர், வில்லியம் டி. ஆர். ஃபாக்சு என்னும் அமெரிக்க வெளிநாட்டுக் கொள்கைப் பேராசிரியர், தான் எழுதிய *வல்லரசுகள்: ஐக்கிய அமெரிக்கா, பிரித்தானியா, சோவியத் ஒன்றியம் என்பனவும் அமைதிக்கான அவற்றின் பொறுப்பும்* *(The Superpowers: The United States, Britain and the Soviet Union and Their Responsibility for Peace)* (1944) என்னும் நூலில் நிக்கோலாசு இசுப்பைக்மானின் கருத்துருவை மேலும் விரிவாக்கினார். இந்நூலில், அவர் மிகப்பெரிய அதிகாரம் பெற்ற நாடுகளின் உலகளாவிய அதிகார வீச்சுப் பற்றிப் பேசுகிறார். நிகழ்ந்த போர் எடுத்துக் காட்டியபடி, உலக அளவில் ஒன்றுடன் ஒன்று போரிடக்கூடிய புதிய வகையைச் சேர்ந்த நாடுகளைக் குறிக்கவே "வல்லரசு" என்பதற்கு இணையான "சூப்பர் பவர்" என்னும் சொல்லை ஃபாக்சு பயன்படுத்தினார்.  
ஃபாக்சைப் பொறுத்தவரை, அக்காலத்தில், பிரித்தானியா, ஐக்கிய அமெரிக்கா, சோவியத் ஒன்றியம் ஆகிய மூன்று வல்லரசுகள் இருந்தன. பிரித்தானியப் பேரரசே உலக வரலாற்றில் மிகவும் விரிந்த பேரரசு. 1921 ஆம் ஆண்டளவில் இதுவே முன்னணியில் இருந்த பெரும் ஆற்றல் வாய்ந்த நாடாக இருந்தது. இது உலகின் மக்கள்தொகையின் 25% ஐத் தன்னுள் அடக்கியிருந்தது. அத்துடன் புவி நிலப்பரப்பின் 25% ஐயும் கொண்டிருந்தது. ஐக்கிய அமெரிக்காவும், சோவியத் ஒன்றியமும் இரண்டாம் உலகப் போரின் பின்னர் வலிமை பெற்ற நாடுகள்.
# வல்லரசு

## இயல்புகள்

வல்லரசு என்பதற்கான தகுதிகள் என்ன என்பது குறித்துத் தெளிவான வரையறைகள் இல்லை. அதனால், இதற்குப் வேறுபாடான விளக்கங்கள் தரப்படுகின்றன. லைமன் மில்லரின் கருத்துப்படி, வல்லரசுத் தகுதிக்கான அடிப்படைக் கூறுகளை; படைத்துறை, பொருளாதாரம், அரசியல், பண்பாடு என்னும் என்னும் நான்கு அதிகார அச்சுக்கள் மூலம் அளவிட முடியும்.  
குயீன்ஸ் பல்கலைக்கழகத்தைச் சேர்ந்த கிம் ரிச்சார்ட் நோசல் (Kim Richard Nossal) என்பவரது கருத்துப்படி, இந்தச் சொல்லானது, கண்டம் அளவுக்குப் பெரிதான நிலப் பகுதியொன்றில் இருப்பதும், பிற பெரிய அதிகாரம் கொண்ட நாடுகளுடன் ஒப்பிடும்போது பெரிய மக்கள்தொகை கொண்டதாகவும், உயரளவுப் பொருளாதாரத் திறன் கொண்டதாகவும், உள்ளூரிலேயே பெருமளவிலான உணவுப் பொருட்களும் இயற்கை வளங்களும் கொண்டதாகவும், உயரளவுக்குப் பன்னாட்டுத் தொடர்புகளில் தங்கியிராத தன்மை உள்ளதாகவும், எல்லாவற்றுக்கும் மேலாக மிகவும் வளர்ச்சியடைந்த அணுவாற்றல் திறன் கொண்டதாகவும் உள்ள ஒரு சமுதாயத்தைக் குறிக்கும்.  
பேராசிரியல் பால் டியூக் என்பவர், "வல்லரசு என்பது, உலகை அழிக்கக்கூடிய சாத்தியம் உட்பட உலகம் தழுவிய உத்திகளை நடைமுறைப்படுத்தும் வல்லமை கொண்டிருப்பதுடன், பெருமளவு பொருளாதாரத் திறனும் செல்வாக்கும் கொண்டிருப்பதாகவும், உலகம் தழுவிய கருத்தியலை முன்வைக்கக்கூடியதாகவும் இருக்கவேண்டும்" என்றார். எனினும் இந்த அடிப்படை வரைவிலக்கணத்துக்குப் பல மாற்றங்கள் செய்யமுடியும் என்றும் அவர் எடுத்துரைத்தார்.
# வல்லரசு

## வல்லரசுகளும் பனிப்போரும்

1956 ஆம் ஆண்டின் சூயெசு நெருக்கடி, பிரித்தானியா இரண்டு உலகப் போர்களின் காரணமாக நிதி அடிப்படையில் வலிமை குன்றி விட்டதையும், அதன் வெளிநாட்டுக் கொள்கை இலக்குகளைப் பிற வல்லரசுகளுக்குச் சமமான நிலையிலிருந்து எய்தமுடியாமல் இருந்ததையும் எடுத்துக் காட்டியது. இரண்டாம் உலகப் போரின் பெரும்பகுதி ஐக்கிய அமெரிக்காவின் எல்லைகளுக்கு அப்பால் நெடுந் தொலைவில் இடம்பெற்றதால், ஐரோப்பிய ஆசிய நாடுகளில் நடந்ததுபோல் தொழில்துறை அழிவுகளோ, பாரிய குடிமக்கள் இழப்புக்களோ ஏற்படவில்லை. நீண்ட காலமாக உலகுக்குக் கடன் வழங்கும் ஒரு நாடாகவும், பொருட்களை வழங்கும் முதன்மை நாடாகவும், ஐக்கிய அமெரிக்காவின் நிலையைப் போர் வலுப்படுத்தியது. அத்தோடு அமெரிக்கா, அதன் படைத்துறை வலிமையை உலக அளவில் பெருமளவுக்கு முன்னேற்றி உலக அரங்கில் அதை முதல் நிலைக்குக் கொண்டு வருவதற்குக் காரணமாக விளங்கிய தொழில்துறை, தொழினுட்பம் என்பன சார்ந்த கட்டமைப்புக்களையும் உருவாக்கியது.  
பன்னாட்டுக் கூட்டமைப்புக்களையும், சட்டவாக்க அமைப்புக்களையும் முயற்சிகள் இடம்பெற்று வந்தாலும், உலகப்போருக்குப் பிந்திய உலகம் எப்படி இருக்க வேண்டும் என்பதில் வல்லரசுகள் வேறு நோக்கங்களைக் கொண்டிருந்தது தெளிவாகத் தெரிந்தது. அத்துடன், 1947ல் கிரீசுக்கான நிதியுதவியை பிரித்தானியா விலக்கிக்கொண்ட பின்னர், பனிப்போரில் சோவியத் ஒன்றியத்தின் விரிவாக்கத்தைக் கட்டுப்படுத்துவதில் ஐக்கிய அமெரிக்கா தலைமை நாடானது.  
ஐக்கிய அமெரிக்காவும், சோவியத் ஒன்றியமும், கருத்தியல், அரசியல், படைத்துறை, பொருளாதாரம் ஆகிய எல்லாத்துறைகளிலும் ஒன்றையொன்று எதிர்த்தன. சோவியத் ஒன்றியம் பொதுவுடைமைக் கருத்தியலை முன்னெடுத்தது. அதே வேளை ஐக்கிய அமெரிக்கா தாராண்மையியக் குடியாட்சியையும், கட்டற்ற சந்தை முறையையும் முன்னெடுத்துச் சென்றது. இது, வார்சோ உடன்படிக்கையிலும், நேட்டோ கூட்டமைப்பிலும் வெளிப்பட்டது. பெரும்பாலான ஐரோப்பிய நாடுகள் ஐக்கிய அமெரிக்காவுடன் அல்லது சோவியத் ஒன்றியத்துடன் அணிசேர்ந்தன. இந்த இணைப்புகள், இவ்விரு நாடுகளும் இரு முனையங்களாகப் பிரிந்து வந்த உலகின் பகுதிகள் என்பது உட்கிடையாக விளங்கியது.
# சாலை

**சாலை** (*road*) என்பது நிலத்தின்மீது உள்ள இரு இடங்களை இணைக்கும் வழி அல்லது வழித்தடத்தினைக் குறிக்கின்றது. வாகனங்கள் செல்வது, மக்கள் நடப்பது என்ற வகைகளில் இதன் மீது போக்குவரத்து நடைபெறும். சாலைகளை அவை அமைக்கப்படும் விதங்களைப் பொறுத்து தார் சாலை, மண் சாலை எனவும்; அவற்றின் பயன்பாடு கருதி நெடுஞ் சாலை, பிரதான சாலை, இணைப்புச் சாலை, புறவழிச் சாலை எனவும் சில வகைகளாகப் பிரிக்கலாம்.
# பெருங்காவூர் ராஜகோபாலாச்சாரி

திவான் பகதூர் **பெருங்காவூர் ராஜகோபாலாச்சாரி** (*Sir Perungavur Rajagopalachari*, மார்ச் 18, 1862 – டிசம்பர் 1, 1927) ஒரு இந்திய நிருவாகி மற்றும் அதிகாரி. கொச்சின் மற்றும் திருவிதாங்கூர் அரசுகளின் திவானாகப் பணியாற்றியவர். சென்னை மாகாணச் சட்டமன்றத்தின் முதல் இந்தியத் தலைவராகவும் இருந்துள்ளார்.
# பெருங்காவூர் ராஜகோபாலாச்சாரி

## ஆரம்ப கால வாழ்க்கை

சென்னை நகரில் பிறந்த ராஜகோபாலாச்சாரி சென்னை மாநிலக் கல்லூரியிலும் சென்னை சட்டக் கல்லூரியிலும் படித்தார். மே 3, 1886 இல் இந்திய குடிமைப் பணியில் சேர்ந்து பணியாற்றத் தொடங்கினார். டிசம்பர் 1887 இல் உதவி ஆட்சியாளராகப் பணி உயர்வு பெற்றார். மே 2, 1890-டிசம்பர் 1896 காலகட்டத்தில் சென்னை மாகாணத்தில் துணை ஆட்சியாளராகவும் நீதிபதியாகவும் பணியாற்றினார்.
# பெருங்காவூர் ராஜகோபாலாச்சாரி

## கொச்சின் திவான்

டிசம்பர் 1896ல் கொச்சின் அரசின் மன்னர் ராம வர்மாவால் திவானாக நியமிக்கப்படார். 1901 வரை அப்பதவியில் இருந்தார். அவரது பதவிக் காலத்தில் தான் கொச்சின் உள்ளூர் வர்த்தகர்கள் சபை தோற்றுவிக்கப்பட்டது. இதுவே பின்னாளில் இந்திய வர்த்தக மற்றும் தொழில் சங்கமாக மாறியது. மேலும் இவரது ஆட்சிக் காலத்தில் கொச்சின் அரசின் ஆவண மைய அலுவலகமும் உருவாக்கப்பட்டது. இதுவே பின்னாளில் கேரள் அரசின் ஆவணத் துறையாக மாறியது. This later evolved into the Kerala State Archives Department.
# பெருங்காவூர் ராஜகோபாலாச்சாரி

## பிற்கால வாழ்க்கை

1914ம் ஆண்டு ராஜகோபாலாச்சாரி சென்னை மாகாண நீதித்துறையின் முதல் இந்தியச் செயலாளராகப் பொறுப்பேற்றார். 1917ம் ஆண்டு சென்னை ஆளுனரின் நிருவாகக் குழு உறுப்பினராக நியமிக்கப்பட்டார். இந்திய அரசுச் சட்டம், 1919 இன் படி சென்னையின் முதல் சட்டமன்றம் உருவாக்கப்பட்ட போது அதன் முதல் இந்தியத் தலைவராக டிசம்பர் 17, 1920ம் ஆண்டு ஆளுனரால் நியமிக்கப்பட்டார். மூன்றாண்டுகள் அப்பதவியில் நீடித்தார். 1923ல் பனகர் அரசரின் நீதிக்கட்சி அரசுக்கு எதிராகக் கொண்டுவரப்பட்ட நம்பிக்கையில்லாத் தீர்மானத்திற்கு தூண்டுகோலாக இவர் இருந்தார் என்றும் கருதப்படுகிறது. 1923 இல் இவரது பதவிக்காலம் முடிவுக்கு வந்தபின் எல். டி. சாமிக்கண்ணுப் பிள்ளை சட்டமன்றத் தலைவரானார். இராஜகோபாலாச்சாரி லண்டனில் உள்ள இந்தியக் கவுன்சிலின் உறுப்பினராக நியமிக்கப்பட்டார். இரண்டாண்டுகள் அங்கு பணியாற்றியபின் உடல்நலக் குறைவு காரணமாக இந்தியா திரும்பினார். 1927ல் மரணமடைந்தார்.
# சி. பி. சிற்றரசு

**சி. பி. சிற்றரசு** (ஏப்ரல் 11, 1906. பெரியாரின் சுயமரியாதை இயக்கம் மற்றும் திராவிடர் கழகத்திலும் பின்னர் அண்ணாவின் திராவிட முன்னேற்றக் கழகத்திலும் மேடைப் பேச்சாளராகப் புகழ் பெற்றவர். “சிந்தனைச் சிற்பி” என்ற பட்டமும் பெற்றவர்.  
சி.பி.சிற்றரசின் இயற்பெயர் சின்னராஜ் . தந்தையின் பெயர் சி.கே.பெத்தசாமி நாயுடு , தாயார் பெயர் இலட்சுமி அம்மாள். இவர்களது சொந்த ஊர் காஞ்சிபுரம் . இவர் 1906- ஏப்ரல் 11ஆம் நாள் பிறந்தார். கு. மு. அண்ணல் தங்கோவின் தாக்கத்தால் தன் பெயரை சிற்றரசு என்று மாற்றிக் கொண்டார். 1930கள் முதல் அண்ணாவுடன் இணைந்து நீதிக்கட்சியில் பணியாற்றத் தொடங்கினார். 1949இல் திமுகவை அண்ணா உருவாக்கிய போது அதில் இணைந்தார்.
# சி. பி. சிற்றரசு

## குடும்பம்

சி.பி.சிற்றரசுக்கு சரசுவதி என்னும் மகள் இருந்தார். சரசுவதிக்கும் பி.வரதராசலு நாயுடு என்பவர் மகன் பி.வ.சுதர்சனன் என்பவருக்கும் 6-9-1959ஆம் நாள் சென்னை லாயிட்சு ரோட்டில் கதவெண்-156லிருந்த தென்னிந்த நடிகர்சங்கக் கட்டிடத்தில் கா. ந. அண்ணாதுரை தலைமையில் திருமணம் நடந்தது.
# சி. பி. சிற்றரசு

## இதழாளர்

- 1952 ஆகஸ்டு 22ஆம் நாள் *தீப்பொறி* என்னும் வார இதழைத் தொடங்கினார்.
- 1956 மே 3ஆம் நாள் "தீச்சுடர்" என்னும் என்னும் இதழைத் தொடங்கினார்.
- 1959ல் *இனமுழக்கம்* என்ற இதழின் ஆசிரியராகப் பணியாற்றினார்.
- திமுகவின் செயற்குழு மற்றும் பொதுக்குழு உறுப்பினராக இருந்த சிற்றரசு, அதன் அதிகாரப்பூர்வ இதழான “நம் நாடு” இன் ஆசிரியராகவும் பணியாற்றினார்.
# சி. பி. சிற்றரசு

## திரைப்படம்

1950களில் ஓராண்டு மாடர்ன் தியேட்டர்ஸ் திரைப்பட நிறுவனத்தில் திரைக்கதை எழுத்தாளராகவும் பணியாற்றினார்.
# மேல இலந்தைகுளம்

**மேல இலந்தைக்குளம்** (ஆங்கிலம் : *Mela Ilandaikulam*), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் இருக்கும் ஒரு கிராமம் ஆகும்.
# மேல இலந்தைகுளம்

## வரலாறு

மேல இலந்தைகுளம் அல்லது மேல இலந்தைக்குளம். இவ்வூருக்கு இந்தப் பெயர் வர இந்த ஊரில் உள்ள மூன்று கி.மீ. நீளமும் இரண்டு கி.மீ. அகலமும் கொண்ட குளமும் ஒரு காரணமாகும். இந்தக் குளத்தில் சேமிக்கப்படும் மழை நீர் விவசாயத்துக்கு மிகவும் பயனுடையதாக உள்ளது. அது மட்டுமல்லாமல் இந்தக் குளத்தில் இலந்தை மரங்கள் அதிகம் உள்ளதால் இந்த ஊருக்கு இலந்தைகுளம் என பெயர் வந்தது.
# மேல இலந்தைகுளம்

## மக்கள்வகைப்பாடு

இந்திய மக்கள் தொகை கணக்கெடுப்பின்படி 2011 ஆம் ஆண்டிற்கான கணக்கெடுப்பு அறிக்கையின்படி 3824 பேர் இங்கு வசிக்கின்றார்கள். இவர்களில் 1897 பேர் ஆண்கள், 1927 பேர் பெண்கள் ஆவார்கள். மேல இலந்தைகுளம் மக்களின் சராசரி கல்வியறிவு 74.28% ஆகும். மக்கள் தொகையில் ஆறு வயதுக்குட்பட்ட ஆண் குழந்தைகள்-180, பெண் குழந்தைகள்-207, ஆவார்கள்.
# மேல இலந்தைகுளம்

## சமயங்கள் மற்றும் திருவிழாக்கள்

தேவாலயங்கள்  
- தூய பவுல் ஆலய பிரதிஷ்டை நினைவு தினத்தை ஆண்டுதோறும் மே திங்கள் இரண்டாவது வாரத்தில் மூன்று நாட்கள் கொண்டாடப்படும்.
- ஆர்.சி கத்தோலிக்கத் தேவாலயத் திருவிழா ஒவ்வொரு ஆண்டு மே திங்கள் முதல் வாரத்தில் மூன்று நாட்கள் கொண்டாடப்படும்.
மேலும் இவ்விரு திருச்சபையின் திருவிழாக்களை இவ்வூரில் வசிக்கும் தேவேந்திர குல வேளாளர் சமுதாய மக்களால் ஆண்டுதோறும் மிகவும் விமர்சையாகக் கொண்டாடப்பட்டு வருகின்றது.  
இந்து கோயில்கள்  
- மேல இலந்தைக்குளம் அருள்மிகு பத்ரகாளி அம்மன் கோவில் கொடை விழாவானது ஒவ்வொரு ஆண்டும் மே மாதம் **நாடார்** சமுதாய மக்களால் மிகப் பிரம்மாண்டமாக நடைபெறும்.
- இசக்கியம்மன் கோயில், சுடலை மாடன் கோயில், மற்றும் விநாயகர் கோயில் ஆகிய கோயில் உள்ளது. இவற்றின் கொடை விழா ஒவ்வொரு ஆண்டும் ஆகஸ்டு மாதம் கடைசி 3 நாள்கள் கொண்டாடப்படுகின்றது.
- மாரியம்மன் கோயில், கருப்பசாமி கோயில், மற்றும் ஐயனார் கோயில் இவை ஒவ்வொரு ஆண்டும் மே மாதம் அன்று கொடை விழாக்கள் கொண்டாடப்படுகின்றன.  
பள்ளிவாசல்(மசூதி)  
இந்த ஊரின் வடதிசை மத்தியில் ஒரு பழமை வாய்ந்த பள்ளிவாசல்(மசூதி) உள்ளது. இந்த ஊரில் முஸ்லிம்கள் இல்லை. இருப்பினும் பக்கத்துக் கிராமங்களில் வசிக்கும் முஸ்லிம் மக்கள் இங்கு வருடம் தோறும் டிசம்பர் மாதம் 24-ஆம் தேதி அன்று சந்தனக் கூடு என்னும் திருவிழாவை மிகச்சிறப்பாக கொண்டாடுவார்கள்.
# மேல இலந்தைகுளம்

## பள்ளிக்கூடங்கள்

- டீ.டி.டீ.ஏ நடுநிலைப்பள்ளி (1 முதல் 8 முடிய)
- டீ.டி.டீ.ஏ தொடக்கப் பள்ளி (1 முதல் 5 முடிய)
- திரு இருதய மேல் நிலைப் பள்ளி (6 முதல் 12 முடிய)
# மேல இலந்தைகுளம்

## மின்சாரம் தயாரிப்பு

இந்த ஊரினைச் சுற்றி நான்கு திசையிலும் இந்திய நிறுவனமான சுஸ்லான் எனர்ஜி நிறுவனத்திற்க்குச் சொந்தமான சுமார் ஐந்நூறுக்கும் அதிகமான மின்சாரக் காற்றாடி அமைக்கப்பட்டு மின்சாரம் தயாரிக்கப்படுகின்றது. ஒரு காற்றாடியின் மூலம் சுமார் 600 முதல் 2100 கிலோ வாட்ஸ் மின்சாரம் தயாரிக்கப்படுகின்றது.
# சிலோன் விஜயேந்திரன்

**சிலோன் விஜயேந்திரன்** என அழைக்கப்படும் **இ. விஜயேந்திரன்** (1946 - ஆகத்து 2004) ஈழத்து எழுத்தாளரும், கவிஞரும், நாடக, மற்றும் திரைப்படத் துணை நடிகரும் ஆவார். தமிழ், தெலுங்கு, மலையாள, கன்னடத் திரைப்படங்களில் நடித்துள்ளார்.
# சிலோன் விஜயேந்திரன்

## வாழ்க்கைக் குறிப்பு

நடிப்பாற்றலில் சிறந்து விளங்கிய விஜயேந்திரன் ஆசுகவி கல்லடி வேலுப்பிள்ளையின் பேரன் ஆவார். இவரது இயற்பெயர் ராஜேஸ்வரன். யாழ்ப்பாணம், மாவிட்டபுரத்தில் பிறந்தவர். கல்லடியாரைப் போலவே விஜயேந்திரனும் நினைத்தவுடன் கவி இயற்றுவதிலும் வல்லவராகத் திகழ்ந்தவர்.
# சிலோன் விஜயேந்திரன்

## நடிப்பு

1960 இல் கோப்பாய் கலைவளர்ச்சிக் கழகம் மேடையேற்றிய "கட்டபொம்மன்' நாடகத்தில் முதன் முதலில் வில்லன் பாத்திரத்தில் நடித்தார்., மருத்துவமனையில் அனுமதிக்கப்பட்டு அதே நாளில் தனது 58வது அகவையில் காலமானார்.
# சிலோன் விஜயேந்திரன்

## எழுதிய நூல்கள்

1. ஈழத்துக் கலை இலக்கிய நினைவுகள்
1. விஜயேந்திரன் கவிதைகள் (1968)
1. அவள் ( நாவல்) (1968)
1. அண்ணா என்றொரு மானிடன் (1969)
1. செளந்தர்ய பூஜை (சிறு கதைகள்)(1970)
1. பிரேம தியானம் (வசன காவியம்) (1971)
1. ஆசுகவி கல்லடி வேலுப்பிள்ளை (வரலாறு) (1973)
1. விஜயேந்திரன் கதைகள் (1975)
1. பாரதி வரலாற்று நாடகம் (1982)
1. நேசக் குயில் (கவிதைகள்) (1984)
1. உலக நடிகர்களும் நடிகமேதை சிவாஜியும் (1985)
1. கவிஞர் கம்பதாசன் வாழ்வும் பணியும் (1986)
1. சிலோன் விஜயேந்திரன் கவிதைகள் (பாகம் 2) (1990)
1. ஈழத்துக் கவிதை விமர்சனம் (1992)
1. மூன்று கவிதைகள் (1993)
1. சிலோன் விஜயேந்திரன் கவிதைகள் (பாகம் 3) (1994)
1. இருபதாம் நூற்றாண்டின் தலைசிறந்த கவிஞர்களும் கவிதைகளும் (1994)
1. அல்லாஹு அக்பர் (1996)
# சிலோன் விஜயேந்திரன்

## தொகுத்த நூல்கள்

1. கல்லடிவேலன் நகைச்சுவை கதைகள் (1987)
1. கம்பதாசன் கவிதைத் திரட்டு (1987)
1. கம்பதாசன் திரை இசைப்பாடள்கள் (1987)
1. கம்பதாசன் காவியஙள் (1987)
1. கம்பதாசன் சிறுகதைகள் (1988)
1. கம்பதாசன் நாடகங்கள் (1988)
1. கம்பதாசன் கவிதா நுட்பங்கள் (1997)
1. கலைஞர் திரை இசைப் பாடல்கள் (1988)
1. ஈழத்துக் கவிதைக் கனிகள் (1990)
1. அறுபது காலத் திரைப்பாடல்களும் பாடலாசிரியர்களும் (1992)
# சிலோன் விஜயேந்திரன்

## நடித்த திரைப்படங்கள் சில

- பைலட் பிரேம்நாத் (1978)
- பொல்லாதவன் (1980)
- ஓசை (1984)
- ஏமாறாதே ஏமாற்றாதே
- கொலுசு
- எரிமலை
- லாரி டிரைவர் ராஜாக்கண்ணு (1981)
- மங்கம்மா சபதம் (1985)
- சிவப்பு நிலா (1985)
- புன்னகை மன்னன் (1986)
- பிரளய சிம்மன் (தெலுங்கு)
# சிலோன் விஜயேந்திரன்

## பட்டங்கள்

- 'நவரச மன்னன்' - 1976
- 'ரசிக விற்பன்னர்'
- 'கலைஞானமணி'
# வ. முனியன்

**வ. முனியன்** (பிறப்பு: சூலை 13 1961) மலேசியாவில் எழுத்தாளர்களுள் ஒருவராவராவார். ராஜி, வதனி, வீயெம் எனும் புனைப்பெயர்களில் எழுதிவரும் இவர், வழக்கறிஞரும், முன்னாள் கல்வியதிகாரியும், ஆசிரியருமாவார். மேலும், இவர் கெடா மாநில எழுத்தாளர் வாசகர் இயக்கத்தின் தலைவராகவும், முத்தமிழ்ப் படிப்பகம், மலேசியத் தமிழ் எழுத்தாளர் சங்கம் ஆகியவற்றின் செயலாளராகவும் பணியாற்றியுள்ளார்.
# வ. முனியன்

## எழுத்துத் துறை ஈடுபாடு

1977 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள். கட்டுரைகள் மற்றும் தொடர் பயணக் கட்டுரைகள் போன்றவற்றையும் எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# சூலை 2011

**சூலை 2011** (*July 2011*), ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடைந்தது. தமிழ் நாட்காட்டியின் படி ஆடி மாதம் சூலை 17 ஞாயிற்றுக்கிழமை தொடங்கி, 2011 ஆகத்து 17 புதன்கிழமை முடிவடைந்தது.
# சூலை 2011

## சிறப்பு நாட்கள்

- சூலை 4 - விவேகானந்தர் நினைவு நாள்
- சூலை 5 - மாணிக்கவாசகர் குருபூசை
- சூலை 6 - அமர்நீதி நாயனார் குருபூசை
- சூலை 6 - காரைக்கால் அம்மையார் குருபூசை
- சூலை 6 - இராமலிங்க சுவாமிகள் குருபூசை
- சூலை 7 - ஆனி உத்தரம்
- சூலை 10 - பெரியாழ்வார் திருநட்சத்திரம்
- சூலை 12 - நாதமுனி திருநட்சத்திரம்
- சூலை 14 - சிவானந்தர் முக்தி தினம்
- சூலை 17 - ஆடிப்பிறப்பு
- சூலை 30 - ஆடி அமாவாசை
# சூலை 2011

## நிகழ்வுகள்

---
# வார்ப்புரு:நடப்பு நிகழ்வுகள்/நடப்பு மாதச் செய்திகள் சூலை 2011

- சூலை 2:
- சூடானிய இராணுவம் லிபியாவைத் தாக்கி அல்-கஃப்ரா என்ற தெற்குப் பகுதி நகரைக் கைப்பற்றியது. (த டெலிகிராஃப்)
- சூலை 1:
- மொரோக்கோவில் அரசியலமைப்புச் சீர்திருத்தத்துக்கான பொது வாக்கெடுப்பு இடம்பெற்றது. (அல்ஜசீரா)
- போர்க்குற்ற விசாரணைகளை இலங்கை உடன் ஆரம்பிக்கவேண்டும், நவி பிள்ளை எச்சரித்துள்ளார். (விக்கிசெய்தியில்)
- திருவனந்தபுரத்தில் அமைந்துள்ள பத்மநாப சுவாமி கோவிலில் இருந்து பல கோடி ரூபாக்கள் பெறுமதியான தங்க நகைகள் கண்டெடுக்கப்பட்டுள்ளன. (விக்கிசெய்தியில்)
# கோ. முனியாண்டி

**கோ. முனியாண்டி** (பிறப்பு: மே 4 1948) மலேசியாவில் எழுத்தாளர்களுள் ஒருவராவராவரான இவர் ஒரு நிருபரும், இலக்கியச் சிந்தனை அமைப்பாளர்களுள் ஒருவருமாவார்.
# கோ. முனியாண்டி

## எழுத்துத் துறை ஈடுபாடு

1964 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் புதுக் கவிதைகள், சிறுகதைகள், நாவல், கட்டுரைகள் போன்றவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# கோ. முனியாண்டி

## பரிசுகளும் விருதுகளும்

- மலேசிய இலக்கியச் சிந்தனை புதுக்கவிதைப் பரிசு (1979)
- சிறுகதைப் பரிசு (1985)
- செம்பருத்தி மாத இதழ் குறுநாவல் பரிசு (2002).
# சு. முனியாண்டி

**சு. முனியாண்டி** (பிறப்பு சூன் 3 1938) மலேசியாவில் எழுத்தாளர்களுள் ஒருவராவராவார். சு. தினகரன் எனும் புனைப்பெயரில் அறியப்பட்ட இவர், ஒரு பத்திரிகையாளருமாவார்.
# சு. முனியாண்டி

## எழுத்துத் துறை ஈடுபாடு

1959 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# வலைவாசல்:கிறித்தவம்/மேற்கோள்/சூலை

கிறிஸ்தவராக இருப்பது ஒரு நெறிமுறைத் தேர்வோ அல்லது ஒரு விசித்திரமான யோசனையின் விளைவோ அல்ல, மாறாக அது ஒரு நிகழ்வு, ஒரு நபருடன் (இயேசுவுடன்) ஏற்படும் சந்திப்பு, அதன் விளைவு வாழ்வில் புத்தெழுச்சியும், தீர்க்கமான வாழ்க்கைப் பாதையும் ஆகும்.  
- திருத்தந்தை பதினாறாம் ஆசீர்வாதப்பர், DEUS CARITAS EST (கடவுள் அன்பாய் இருக்கிறார்) 1:2.
# ஹூப்ளி

**ஹூப்ளி ** (Hubli) அல்லது **ஹூப்பள்ளி**, (தமிழ்: பூப்பள்ளி), இந்தியாவின் கர்நாடக மாநிலத்தின் வடக்கில் உள்ள தார்வாட் மாவட்டத்தில் உள்ள ஒரு மாநகரம் ஆகும். இது இரட்டை நகரங்களான ஹூப்ளி-தார்வாட் மாநகராட்சிப் பகுதியின் ஒரு அங்கமாகும். ஹூப்பள்ளி என்ற பெயர் கன்னட மொழியில் *பூக்கும் கொடி* என்ற பொருளைத் தருவதாகும். இதன் இரட்டை நகரான தார்வாடுடன் இணைந்த "ஹூப்ளி-தார்வாட்", கர்நாடகத்தில் பெங்களூருவிற்கு அடுத்து இரண்டாவது மிகப்பெரும் நகரப்பகுதியாகும். தார்வாட் நிர்வாகத் தலைநகராக விளங்குகையில் தார்வாட்டுக்கு தென்கிழக்கே 22 கி.மீ. தொலைவில் உள்ள ஹூப்ளி வணிக மையமாகவும் வட கர்நாடகத்தின் தொழில் முனையமாகவும் விளங்குகிறது. இதன் பின்புல நிலப்பகுதியில் பருத்தியும் நிலக்கடலையும் கூடுதலாக வேளாண்மை செய்யப்படுகின்றன. இந்திய இரயில்வேயின் முக்கிய சந்திப்பாக விளங்கும் ஹூப்ளியில் தென்மேற்கு இரயில்வே மண்டலம் மற்றும் ஹூப்ளி கோட்டத்தின் தலைநகராக விளங்குகிறது.  
மாநிலத்தலைநகர் பெங்களூருவிலிருந்து வடமேற்கே 425 கி.மீ. தொலைவில் தேசிய நெடுஞ்சாலை 4-இல் அமைந்துள்ளது. ஹூப்ளி-தார்வாட் மாநகராட்சி நகர நிர்வாகத்தை பேணுகிறது. ஹூப்ளி நகரம் 'சிறிய மும்பை' என அழைக்கப்படுகிறது.
# ஹூப்ளி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, ஹூப்ளி-தார்வாட் மாநகராட்சியின் மொத்த மக்கள் தொகை 9,43,788 ஆகும். அதில் 474,518 ஆண்கள் மற்றும் 469,270 பெண்கள் ஆக உள்ளனர். பாலின விகிதம் 1000 ஆண்களுக்கு 989 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 1,06,031 ஆகவுள்ளனர். சராசரி எழுத்தறிவு உடையோர் 7,27,103 ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 92,744 மற்றும் 17232 ஆகவுள்ளனர்.  
இதன் மக்கள் தொகையில் இந்துக்கள் 6,36,527 (67.44 %), இசுலாமியர் 2,56,228 (27.15 %), கிறித்தவர்கள் 26,307 (2.79 %), பௌத்தர்கள் 658 (0.07 %), சமணர்கள் 15,236 (1.61 %), சீக்கியர்கள் 1,337 (0.14 %) மற்றும் பிறர் 0. 79% ஆகவுள்ளனர்.இங்கு கன்னடம் முதன்மை மொழியாக விளங்குகிறது. மராத்தியும், கொங்கணியும், உருதும் அடுத்தநிலையில் பேசப்படுகின்றன.
# ஹூப்ளி

## காலநிலை

ஹூப்ளி-தார்வாட் அயனமண்டல ஈரப்பதமிக்க மற்றும் உலர்ந்த காலநிலை கொண்டுள்ளது. பெப்ரவரியின் பிற்காலத்திலிருந்து சூன் முற்பகுதிவரையான வேனில் காலத்தில் வெப்பம் மிகுந்து உலர்ந்த காலநிலையும் தொடரும் பருவக்காற்று காலத்தில் மிகுந்த ஈரப்பதத்துடன் கூடிய மிதமான வெப்ப காலநிலையும் நிலவுகிறது. அக்டோபர் கடைசி முதல் பெப்ரவரி முற்பகுதிவரை இளங்கூதிர் காலத்தில் மழை ஏதுமின்றி மிதமான வெப்ப காலநிலை நிலவுகிறது. சுற்றுலாப் பயணிகளுக்கு இதுவே மிகச்சிறந்த காலமாகும்.  
ஹூப்ளி சராசரி கடல்மட்டத்திலிருந்து 626.97 மீட்டர் உயரத்தில் உள்ளது. ஆண்டு சராசரி மழையளவு 838&nbsp;மிமீ.
# ஹூப்ளி

## இதனையும் காண்க

- ஹூப்ளி-தார்வாட்
- தார்வாட்
- சந்திரமௌலீசுவரர் கோவில்
- ராணி சென்னம்மா
# படிமம்:Ceylon Vijayendran.jpg

மூலம்: நூலகம் திட்டம்
# படிமம்:Ceylon Vijayendran.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.--Kanags <sup>\உரையாடுக</sup> 14:01, 2 சூலை 2011 (UTC)
# தார்வாடு

**தார்வாடு ** (Dharwad), என்பது இந்தியாவின் கர்நாடக மாநிலத்தின் வடபகுதியில் உள்ள ஹூப்ளி-தார்வாட் மாநகராட்சி மற்றும் தார்வாட் மாவட்டத்தின் நிர்வாகத் தலைமையிட நகரம் ஆகும். இது தார்வாட் மாவட்டத்தின் நிர்வாகத் தலைநகராக விளங்குகிறது. 1961-ஆம் ஆண்டு இங்கிருந்து 22 கி.மீ. தொலைவிலுள்ள இதன் இரட்டை நகரமான ஹூப்ளியுடன் இணைந்து உருவான ஹூப்ளி-தார்வாட் மாநகராட்சி 200.23&nbsp;கி.மீ.² பரப்பளவைக் கொண்டுள்ளது.  
மாநிலத் தலைநகர் பெங்களூரில் இருந்து 425 கி.மீ. தொலைவில் நான்காம் தேசிய நெடுஞ்சாலையில் அமைந்துள்ளது. வேனில் காலத்தில் வெப்பம் மிகுந்தும் பருவக்காற்றுக் காலத்தில் ஈரமிகுந்தும் குளிர்காலத்தில் இதமான காலநிலையுடன் விளங்குகிறது.  
இந்த இரட்டை நகரங்களின் வரலாறு ஹொய்சளர் காலத்திலிருந்து துவங்குகிறது. இந்திய செவ்விசைக்கும் இலக்கியத்திற்கும் தார்வாட் மிகுந்த பங்களிப்புகள் வழங்கியுள்ளது. சிறந்த கல்வி நிறுவனங்களான கர்நாடகா பல்கலைக்கழகம் போன்றவை இங்கு அமைந்துள்ளன. இங்கு பாலிலிருந்து தயாரிக்கப்படும் *தார்வாட் பேடா* புகழ்பெற்றது.  
இது மாணவர்கள் மற்றும் ஓய்வூதியக்காரர்களுடன் அமைதியான நகரமாக உள்ளது. இதன் தெற்கு, வடக்கு பகுதிகளில் தொழிலகங்கள் அமைக்கப்பட்டு வருகின்றன. தேசிய நெடுஞ்சாலையில் இரு பெரும் தொழில்நகரங்களான பெங்களூருக்கும் புனேவிற்கும் சம தொலைவில் உள்ளதால் தார்வாட்டின் முன்னேற்றத்திற்கான வாய்ப்புகள் கூடுதலாக உள்ளன.
# தார்வாடு

## இதனையும் காண்க

- ஹூப்ளி-தார்வாட்
- ஹூப்ளி
# க. முனுசாமி

**க. முனுசாமி** (பிறப்பு: ஏப்ரல் 15 1941) மலேசியாவில் எழுத்தாளர்களுள் ஒருவராவராவார். நிலாவண்ணன் எனும் புனைப்பெயரில் எழுதிவரும் இவர் முன்னாள் தமிழ்ப் பள்ளித் தலைமை ஆசிரியரும் ஆவார். மேலும் இவர் தைப்பிங் தமிழ் எழுத்தாளர் வாசகர் இயக்கத்தின் தலைவராகவும், பேரா மாநில எழுத்தாளர் சங்கத்தின் செயற்குழு உறுப்பினராகவும் இருந்துள்ளார்.
# க. முனுசாமி

## எழுத்துத் துறை ஈடுபாடு

1958 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி / மேடை நாடகங்கள் ஆகியவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# க. முனுசாமி

## நூல்

- "தைப்பிங் மலைச் சாரலிலே" (சிறுகதைத் தொகுப்பின் தொகுப்பாசிரியர்)
# க. முனுசாமி

## பரிசுகளும் விருதுகளும்

- சிறுகதைகள் போட்டியில் ஐந்து முறை பரிசுகள் - மலாயாப் பல்கலைக்கழகப் பேரவை
- சிறுகதைக்கான பரிசு - மலேசிய எழுத்தாளர் சங்கம்
- சிறந்த சிறுகதை எழுத்தாளர் விருது (2002) - மலேசிய பாரதிதாசன் குழுவினர்
- மலேசியத் தமிழ் எழுத்துலகம் தளத்தில் க. முனுசாமி பக்கம்
# நிகழ்நேர பெருந்திரள் தீர்வு

பொருளியலில் **நிகழ்நேர பெருந்திரள் தீர்வு** (*Real Time Gross Settlement* - RTGS) என்பது ஒரு வங்கியில் இருந்து இன்னொரு வங்கிக்கு, "நிகழ்நேரத்தில்" பணத்தை இடமாற்றம் செய்யும் முறை. இங்கே நிகழ்நேரம் என்பது, பணம் அனுப்பும் வங்கி, பணம் பெறும் வங்கி ஆகிய இவற்றிடையே நிகழும் நடவடிக்கை, "காத்திருக்கும்" நேரம், ஏதும் இல்லாமல் "நிகழ் நேரத்திலேயே" நடப்பதாக கொள்ளப்படுகின்றது. "மொத்த பணமதிப்புத் தீர்வு" (gross settlement) என்பது ஒன்றுக்கு ஒன்று என்ற வகையில் தீர்க்கப்படுவது; ஒருவருக்கு வரவு அல்லது பற்று இரண்டையும் கணித்து நிகரத்தொகை தீர்க்கப்படுவதன்று. இந்த நடவடிக்கை, உறுதிசெய்யப்பெற்ற, மீள்விக்க இயலாத, முடிவான தீர்வு. இது ஒரே நேரத்தின் அடிப்படையில் நடவடிக்கைளை உடனுக்குடன் கணினி வழித் தீர்வு செய்யும் முறை ஆகும். இது வங்கி வணிக நடவடிக்கைகளைத் தீர்க்க பயன்படுகிறது.
# நிகழ்நேர பெருந்திரள் தீர்வு

## நடவடிக்கை

இதில் நிகழும் கணினி வழியதான பணம் செலுத்தல்-பெறுதல் முறையை ஒரு நாட்டின் நடுவண் (அரசு) வங்கி பராமரிக்கும். நேரடியாக பணத்தாள்கள் போன்ற பருப்பொருள் பண மாற்றம் ஏதும் நிகழ்வதில்லை. ஒரு வங்கி (வங்கி-1) இன்னொரு வங்கிக்கு (வங்கி-2) 1000 பண அலகு (டாலர், உருபாய் போன்றவை) பணம் செலுத்துகின்றது என்றால், நடுவண் வங்கியானது வங்கி-1 இன் கணக்கில் 1000 பண அலகை கழிப்பதும், வங்கி-2 இல் 1000 பண அலகைக் கூட்டுவதும் செய்யும்.  
இந்த நிகழ்நேரத் தீர்வுமுறை (RTGS system) அதிக மதிப்புள்ள பண மாற்றங்களை, குறைந்த எண்ணிக்கையிலான நடவடிக்கைகளாகச் செய்வர். இதனால் ஒரு பண-நிதி நிறுவனத்தின் பண நடவடிக்கை பற்றிய தெளிவான கணக்குவழக்கை அறிய உதவுகின்றது.  
இம்முறையானது, ஒவ்வொரு நாளின் இறுதியிலும், பண நிறுவனங்களுக்கு இடையே நடைபெறும் கொடுக்கல் வாங்கல்களைத் (செலுத்தல்-பெறுதல்களைத்) தொகுத்துத்தரும் இதித் தீர்வு முறைக்கு (BACS)மற்றொரு மாற்று முறையாக கருதப்படுகின்றது.
# நிகழ்நேர பெருந்திரள் தீர்வு

## சில நாடுகளின் நிகழ்நேர பெருந்திரள் பணத்தீர்வு முறை

- ஆங்கொங் - Clearing House Automated Transfer System (CHATS)
- ஆத்திரேலியா - RITS (Reserve Bank Information and Transfer System)
- இந்தியா- RTGS
- உருசியா- BESP system (Banking Electronic Speed Payment System)
- ஐக்கிய அமெரிக்கா United States - Fedwire
- ஐக்கிய இராச்சியம்- CHAPS (Clearing House Automated Payment System)
- கனடா- LVTS (Large Value Transfer System) (இது இம்முறைக்கு ஈடான முறை. தீர்வு மாலையில் நிகழ்கின்றது)
- சவுதி அரேபியா - (Saudi Arabian Riyal Interbank Express) SARIE
- சிங்கப்பூர் - MEPS+ (MAS Electronic Payment System Plus)
- சிலி - LBTR/CAS (Spanish: Liquidación Bruta en Tiempo Real)
- சீனா - China National Advanced Payment System ("CNAPS") (இது "Super Online Banking System" என்றும் அழைக்கப்படுகின்றது)
- சுவிட்சர்லாந்து - SIC (Swiss Interbank Clearing) [9]
- செக் குடியரசுCzech Republic - CERTIS (Czech Express Real Time Interbank Gross Settlement System)
- தென் ஆப்பிரிக்கா- SAMOS (The South African Multiple Option Settlement)
- பிரேசில் - STR (Sistema de Transferência de Reservas)
- பெரு- LBTR (Spanish: Liquidación Bruta en Tiempo Real)
- மலேசியாMalaysia - RENTAS (Real Time Electronic Transfer of Funds and Securities)
# பெத்ரா கிவிதோவா

**பெத்ரா கிவிதோவா** (*Petra Kvitová*; பிறப்பு: 8 மார்ச் 1990, பிலோவெக், செக்கோசுலேவேகியா) செக் குடியரசைச் சேர்ந்த ஒரு தொழில்முறை டென்னிசு விளையாட்டுக்காரர். தற்போது தனது தரவரிசையிலேயே உயர்ந்த எட்டாமிடத்தில் உள்ளார். இதுவரை மகளிர் டென்னிசு சங்க போட்டிகளில் ஐந்து முறை வென்றுள்ளார்.  
தனது முதல் பெருவெற்றித் தொடர் ஒற்றையர் பட்டத்தை விம்பிள்டனில் 2011ஆம் ஆண்டு வென்றுள்ளார்.
# பெத்ரா கிவிதோவா

## வெளியிணைப்புகள்

-